2.  ลักษณะการประกอบธุรกิจ

(1) ประวัติความเป็นมา

บริษัท พรีเชียส ชิพปิ้ง จำกัด (มหาชน) (“บริษัทฯ”) ก่อตั้งขึ้นเมื่อวันที่ พ.ศ. 2532
ด้วยทุนจดทะเบียน 1 ล้านบาท และเข้าสู่ตลาดหลักทรัพย์ในปี พ.ศ. 2536
โดยดำเนินธุรกิจการขนส่งสินค้าทางเรือ ในลักษณะเดินเรือไม่ประจำเส้นทาง (Tramping)
โดยในปัจจุบันบริษัทฯมีเรือทั้งสิ้น 52 ลำ รวมขนาดระวางบรรทุก 1,311,065 เดดเวทตัน
บริษัทฯจัดตั้งบริษัทย่อยขึ้นมาเพื่อเป็นผู้ถือกรรมสิทธิ์เรือ บริษัทละหนึ่งถึงสองลำ ทั้งนี้
บริษัทฯถือหุ้นในบริษัทย่อยเหล่านี้ไม่ต่ำกว่าร้อยละ 99 การที่บริษัทฯมีนโยบายจัดตั้งบริษัทย่อยขึ้น
โดยให้แต่ละบริษัทย่อยถือกรรมสิทธิ์ในเรือ 1-2 ลำนั้น
มีจุดประสงค์เพื่อจำกัดความเสียหายที่จะเกิดแก่ทรัพย์สินอื่นๆ
ของบริษัทฯในกรณีที่เรือลำหนึ่งลำใดก่อความเสียหายขึ้น
ซึ่งการจัดโครงสร้างบริษัทฯในลักษณะนี้ถือเป็นบรรทัดฐานของอุตสาหกรรมเดินเรือโดยทั่วไป

-   การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจ

ตั้งแต่ 1 มกราคม 2539 ถึง 31 ธันวาคม 2547

+--------+-------------------------------------------------------------+
| 21     | ที่ประชุมคณะกรรมการบริษัทฯ มีมติให้บริษัทฯ เข้าลงทุนใน บริษัท เกรท        |
| พ.ค.   | เซอร์เคิล ชิปปิ้ง เอเยนซี่ จำกัด โดยการซื้อหุ้นจำนวน 149,994 หุ้น         |
| 2539   | หรือคิดเป็นสัดส่วนร้อยละ 99.99                                    |
|        | ของทุนจดทะเบียนของบริษัทดังกล่าวจากกลุ่มผู้ถือหุ้นเดิม                    |
+--------+-------------------------------------------------------------+
| 22     | บริษัทฯ ได้ตกลงเข้าร่วมลงนามในบันทึกข้อตกลงกับ Stevedoring Services  |
| ก.ค.   | of America, Seattle ประเทศสหรัฐอเมริกา และ Larsen and Toubro  |
| 2539   | Ltd., Mumbai ประเทศอินเดีย เพื่อร่วมกันจัดตั้งบริษัทร่วมทุนชื่อ            |
|        | International Seaports Private Ltd. ขึ้นในประเทศสิงคโปร์        |
|        | ซึ่งจัดตั้งขึ้นด้วยทุนจดทะเบียน 6.3 ล้านเหรียญสหรัฐอเมริกา                |
|        | ด้วยสัดส่วนการถือครองหุ้นในอัตราส่วนที่เท่ากัน                          |
|        | วัตถุประสงค์เพ                                                 |
|        | ื่อดำเนินกิจการก่อสร้างและบริหารท่าเรือเอนกประสงค์ในแถบทวีปเอเชีย-แปซิฟิค |
+--------+-------------------------------------------------------------+
| 10     | บริษัทฯ ได้ตกลงเข้าร่วมลงนามในบันทึกข้อตกลงกับ Jered Brown Brothers  |
| ต.ค.   | Inc., Brunswick ประเทศสหรัฐอเมริกา เพื่อร่วมกันจัดตั้งบริษัทร่วมทุนชื่อ    |
| 2539   | Rapid Port Leasing Company Pte. Ltd. ขึ้นในประเทศสิงคโปร์       |
|        | ซึ่งจัดตั้งขึ้นด้วยทุนจดทะเบียน 1 ล้านเหรียญสหรัฐอเมริกา                  |
|        | ในอัตราการถือครองหุ้นที่เท่ากัน วัตถุประสงค์เพื่อดำเนินการออกแบบ จัดสร้าง   |
|        | บริหาร และจัดการท่าเรือเคลื่อนที่                                   |
+--------+-------------------------------------------------------------+
| 24     | ที่ประชุมคณะกรรมการบริษัทฯ ครั้งที่ 3/2541                           |
| ส.ค.   | ได้มีมติแต่งตั้งคณะกรรมการตรวจสอบขึ้นเป็นครั้งแรก                      |
| 2541   |                                                             |
+--------+-------------------------------------------------------------+
| 14     | บริษัทฯและบริษัทย่อยได้ดำเนินการปรับโครงสร้างหนี้มาตั้งแต่เดือน กรกฎาคม    |
| ก.ค.   | 2542 และได้สำเร็จลงเมื่อวันที่ 14 กรกฎาคม 2543                     |
| 2543   |                                                             |
+--------+-------------------------------------------------------------+
| ม.ค.   | ผู้ถือหุ้นกู้ RCD                                                  |
| 2546   | มีมติพิเศษให้มีการแก้ไขสาระสำคัญในข้อกำหนดและเงื่อนไขของRCD           |
|        | โดยให้ยกเลิกเงื่อนไขในการแปลงสภาพและขยายระยะเวลาครบกำหนดออกไปอีก |
|        | 6ปี                                                          |
+--------+-------------------------------------------------------------+
| มิ.ย.   | บริษัทฯลงนามสัญญาวงกู้เงินจำนวน 100 ล้านเหรียญสหรัฐกับธนาคารกรุงไทย    |
| 2546   |                                                             |
+--------+-------------------------------------------------------------+
| ก.ย.   | บริษัทฯได้ไถ่ถอนหุ้นกู้ข้างต้นโดยใช้เงินจากเงินกู้ใหม่ที่ได้รับจากธนาคารกรุงไทย  |
| 2546   | และกระแสเงินสดของ บริษัทฯ                                      |
|        | เท่ากับว่าเป็นการสิ้นสุดโครงการปรับโครงสร้างหนี้ที่บริษัทฯ ทำไว้ก่อนหน้าลง    |
|        | และบริษัทฯสามารถซื้อเรือและรับมอบเรือได้อีกครั้ง                       |
|        | หลังจาก                                                      |
|        | ที่ไม่สามารถปรับเปลี่ยนกองเรือได้เนื่องจากสัญญาต่างๆจากการปรับโครงสร้างหนี้ |
+--------+-------------------------------------------------------------+
| ไตรมาส | จากอดีตที่ผ่ามาบริษัทฯ                                            |
| ที่สี่ของปี | จะทำธุรกิจการให้เช่าเรือเป็นระยะสั้นหรือรับขนส่งสินค้าเป็นรายเที่ยว(Spot    |
| 2546   | market) แต่เนื่องอัตราค่าระวางได้สูงขึ้นอย่างมากตั้งแต่ช่วงปลายปี 2546     |
|        | บริษัทฯ จึงมีการทำสัญญาให้เช่าเรือระยะยาวมากขึ้น เพื่อให้บริษัทฯ           |
|        | สามารถมีรายได้ค่าเช่าในอนาคตในอัตราค่าเช่าปัจจุบันที่สูง                 |
|        |                                                             |
|        |   เมื่อวันที่ 18 พฤศจิกายน 2546                                   |
|        |   ที่ประชุมคณะก                                                |
|        | รรมการของบริษัทฯได้มีมติอนุมัติการจ่ายเงินปันผลระหว่างกาลให้แก่ผู้ถือหุ้นจำนวน |
|        |   520 ล้านหุ้น ในอัตราหุ้นละ 0.50 บาท                             |
+--------+-------------------------------------------------------------+
| ไ      | บริษัทฯ ประสบความสำเร็จสำคัญ 2 ประการคือ                         |
| ตรมาสแ |                                                             |
| รกของปี | ประการที่หนึ่ง การลงนามได้รับวงเงินสินเชื่อจำนวน 170 ล้านเหรียญสหรัฐ     |
| 2547   | กับธนาคารกรุงไทย จำกัด (มหาชน)                                 |
|        | เพื่อนำเงินกู้นี้ไปซื้อเรือจากตลาดเรือมือสอง                            |
|        |                                                             |
|        | ประการที่สอง บริษัทฯสามารถซื้อกองเรือจำนวน 15 ลำจากมาเลย์เชีย        |
|        | อินเตอร์เนชั่นแนล ชิปปิ้ง คอร์ปอเรชั่น (MISC) เป็นจำนวน 98             |
|        | ล้านเหรียญสหรัฐสำหรับทั้งกองเรือ สิ่งสำคัญในปี 2547                    |
|        | คือการ                                                       |
|        | ขยายกำลังกองเรือได้รวดเร็วในสภาวะที่ตลาดขนส่งสินค้าทางทะเลปรับตัวเพิ่มขึ้น |
|        | ซึ่ง                                                          |
|        | เรือทุกลำที่ซื้อเข้ามาสามารถที่จะคืนทุนได้จากกระแสเงินสดที่จะหาได้เพียงไม่เกิน |
|        | 18 เดือน                                                     |
+--------+-------------------------------------------------------------+
| ไต     | เมื่อวันที่ 30 เมษายน 2547                                       |
| รมาสที่ส | ที่ปร                                                         |
| องของปี | ะชุมสามัญประจำปีผู้ถือหุ้นของบริษัทฯได้มีมติอนุมัติการจ่ายเงินปันผลจากกำไรของปี |
| 2547   | 2546 ให้แก่ผู้ถือหุ้นจำนวน 520 ล้านหุ้น ในอัตราหุ้นละ 0.75 บาท           |
|        |                                                             |
|        | บริษัทฯ ได้เริ่มโครงการซื้อหุ้นคืนในเดือนเมษายน 2547 จนกระทั่งถึงวันที่ 9    |
|        | ตุลาคม 2547 บริษัทฯ ได้ดำเนินการซื้อหุ้นคืนเป็นจำนวน 13,386,300 หุ้น     |
|        | เท่ากับ 2.57% ของทุนที่ชำระแล้ว ที่ราคาเฉลี่ย 33.68 บาทต่อหุ้น           |
|        | โครงการซื้อหุ้นคืนได้สิ้นสุด ณ วันที่ 9 ตุลาคม 2547 ตามกฎข้อบังคับ บริษัทฯ    |
|        | สามารถขายหุ้นที่ซื้อคืนได้ตั้งแต่ 10 เมษายน 2548 ถึง 8 ตุลาคม 2550       |
|        | และถ้าบริษัทฯ ยังมีหุ้นที่ซื้อคืนเหลืออยู่หลังจากนี้                          |
|        | หุ้นดังกล่าวจะถูกยกเลิกโดยที่บริษัทฯจะทำการลดทุน                       |
+--------+-------------------------------------------------------------+
| ไต     | เมื่อวันที่ 20 สิงหาคม 2547                                       |
| รมาสที่ส | ที่ประชุมคณะกรรมการของบริษัทฯได้มีมติอนุมัติการจ่ายเงินปันผล              |
| ามของปี | ระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน    |
| 2547   | 2547 ให้แก่ผู้ถือหุ้นจำนวน 520 ล้านหุ้น ในอัตราหุ้นละ 1 บาท              |
|        |                                                             |
|        | เมื่อวันที่ 26 กรกฎาคม 2547 บริษัทฯ ได้เข้าร่วมงานประกาศผลรางวัล       |
|        | Crystal Night SET Award จัดโดยตลาดหลักทรัพย์แห่งประเทศไทย (SET)  |
|        | โดยในงานนี้บริษัทฯได้รับการเสนอชื่อสำหรับ 2 รางวัล คือรางวัล Best       |
|        | Performance ซึ่งมีบริษัทจดทะเบียนที่ได้รับการเสนอชื่อเข้าชิงรางวัล 3       |
|        | บริษัทในแต่ละ 8 หมวดอุตสาหกรรม                                  |
|        | รางวัลนี้เ                                                     |
|        | ป็นรางวัลที่ให้กับบริษัทจดทะเบียนที่มีสถานภาพทางการเงินและผลประกอบการในปี |
|        | พ.ศ. 2546                                                   |
|        | โดดเ                                                        |
|        | ด่นรวมทั้งมีการปฎิบัติตามหลักการเปิดเผยข้อมูลที่ดีและเป็นหลักทรัพย์ที่มีสภาพคล่อง |
|        | ส่วนรางวัลที่สองที่บริษัทฯได้รับการเสนอชื่อเข้าชิงคือรางวัล Best Liquidity  |
|        | Improvement                                                 |
|        | ซึ่งเป็นรางวัลที่มอบให้กับบริษัทจดทะเบียนที่ใช                           |
|        | ้เครื่องมือในตลาดทุนเพื่อการบริหารสภาพคล่องการซื้อขายหลักทรัพย์ให้เพิ่มขึ้นในปี |
|        | 2546โดยเปรียบเทียบกับปี 2545 บริษัทฯได้รับรางวัล Best Liquidity      |
|        | Improvement โดยประธานกรรมการ พลเรือเอก ดร. อำนาจ จันทนมัฎฐะ    |
|        | ได้ขึ้นรับรางวัลจาก ดร. สมคิด จาตุศรีพิทักษ์ รัฐมนตรีว่าการกระทรวงการคลัง  |
+--------+-------------------------------------------------------------+
| ไตรมาส | บริษัทฯได้รับรางวัล "ระบบการกู้ภัยเรือร่วมกัน" (Automated Mutual       |
| ที่สี่ของปี | Assistance Vessel Rescue System) หรือAMVER                   |
| 2547   | จากหน่วยนาวิกโยธินลาดตระเวนชายฝั่งของสหรัฐอเมริกา                  |
|        | คณะเจ้าหน้าที่จากสถานเอกอัครราชทูตสหรัฐอเมริกาประจำประเทศไทยโดย     |
|        | นาวาโท เควิน แกรฟฟิส ผู้ช่วยทูตฝ่ายทหารเรือมอบธงรางวัล AMVER         |
|        | ให้แก่เรือพีเอสแอลจำนวน 11 ลำ โดยเรือทั้ง 11 ลำนี้ได้เข้าร่วมในโครงการ  |
+--------+-------------------------------------------------------------+

จากอดีตถึงปัจุจบันบริษัทฯไม่มีการเปลี่ยนแปลงอันมีนัยสำคัญที่กระทบต่อโครงสร้างและอำนาจการควบคุมบริษัทฯ
กล่าวคือบริษัทฯบริหารงานโดยคณะกรรมการที่ได้รับการแต่งตั้งจากมติที่ประชุมผู้ถือหุ้น
ซึ่งมีบริษัทโกลเบ็กซ์คอร์ปอเรชั่น จำกัด เป็นผู้ถือหุ้นรายใหญ่มาตั้งแต่เริ่มต้น โดยมี พลเรือเอก ดร.
อำนาจ จันทนมัฎฐะ เป็นประธานกรรมการบริษัท และนาย คาลิด มอยนูดดิน ฮาชิม
เป็นกรรมการผู้จัดการ

(2) การประกอบธุรกิจ

ภาพรวมลักษณะของธุรกิจ และอุตสาหกรรมของบริษัทฯ และบริษัทย่อย

1. ลักษณะของธุรกิจ

1.1 ความเป็นมา

บริษัท พรีเชียส ชิพปิ้ง จำกัด (มหาชน) (“บริษัทฯ” หรือ “พีเอสแอล”) ก่อตั้งในปี 2532
และเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อปี 2536
โดยดำเนินธุรกิจหลักเป็นเจ้าของเรือเอนกประสงค์ขนาดเล็ก
และให้บริการเช่าเหมาสำหรับขนส่งสินค้าแห้งเทกองไม่ประจำเส้นทาง
พีเอสแอลได้จัดโครงสร้างของบริษัทฯ โดยมีบริษัทย่อยเป็นเจ้าของเรือเพียง 1 ลำ
(บางบริษัทย่อยอาจเป็นเจ้าของเรือ 2 ลำ) เพื่อจำกัดความรับผิดในหนี้สิน
ซึ่งโครงสร้างดังกล่าวมีลักษณะเหมือนกับโครงสร้างบริษัทเดินเรือทั่วไป

ปัจจุบัน พีเอสแอล (ณ วันที่ 31 มกราคม 2548) มีเรือสำหรับขนส่งสินค้าเทกองจำนวน 51 ลำ
และเรือขนส่งซีเมนต์ จำนวน 1 ลำ (“กองเรือ”) ซึ่งกองเรือของพีเอสแอลมีเดดเวทตันรวมทั้งสิ้น
1,311,065 เดดเวทตัน โดยเรือ 51 ลำเป็นเรือธงไทย และ จำนวน 1 ลำเป็นเรือธงบาฮามาส

พีเอสแอลจัดเป็นหนึ่งในบริษัทเดินเรือที่ใหญ่ที่สุดที่ดำเนินธุรกิจเป็นเจ้าของเรือเอนกประสงค์ขนาดเล็ก
(ขนาด 10,000 ถึง 30,000 เดทเวทตัน)
สำหรับขนส่งสินค้าแห้งเทกองในตลาดการเดินเรือแบบไม่ประจำเส้นทาง
ผู้ประกอบธุรกิจในกลุ่มนี้มีความหลากหลาย
และมีลักษณะเฉพาะกล่าวคือผู้ประกอบการหนึ่งๆส่วนใหญ่จะเป็นเจ้าของเรือในขนาดดังกล่าวเพียง
2-3 ลำ ทำให้ พีเอสแอลเป็นผู้ประกอบการรายใหญ่ที่สุดในกลุ่มนี้
ผู้ควบคุมบริหารการเดินเรือของกองเรือพีเอสแอลด้านเทคนิค คือ บริษัท เกรท เซอร์เคิล ชิปปิ้ง
เอเยนซี่ จำกัด ซึ่งเป็นบริษัทย่อยของพีเอสแอล และเป็นบริษัทที่ได้รับการรับรองมาตรฐาน
ISO9002

พีเอสแอลบริหารงานกองเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลก
สินค้าพื้นฐานที่กองเรือพีเอสแอล ขนส่งคือสินค้าทางการเกษตร, เหล็ก, ปุ๋ย, สินแร่และเนื้อแร่,
ไม้ซุง และอื่นๆ พีเอสแอลได้ประมาณเครือข่ายการขนส่งสินค้าของกองเรือของบริษัทฯ อย่างคร่าวๆ
เป็น 5 ภูมิภาคประกอบด้วย สหรัฐอเมริกา / แคนนาดา, ยุโรป, ละตินอเมริกา-อาฟริกา,
อินเดีย อนุทวีป-ตะวันออกกลาง และเอเชียตะวันออกเฉียงใต้และตะวันออกไกล
กองเรือพีเอสแอลสามารถให้บริการในท่าเรือที่มีขีดจำกัดในเรื่องของร่องน้ำ
(เรือของพีเอสแอลมีอุปกรณ์ขนถ่ายสินค้าติดตั้งพร้อมอยู่)
เนื่องจากขนาดเรือของพีเอสแอลสามารถเข้าเทียบท่าในร่องน้ำตื้นได้
ขณะที่เรือขนาดใหญ่ไม่สามารถเข้าเทียบท่าได้
ลักษณะดังกล่าวถือเป็นข้อได้เปรียบและส่งผลให้พีเอสแอลได้อัตราค่าระวางมากว่าผู้ประกอบการเดินเรือขนาดใหญ่

รูปแบบการบริการให้เช่าเรือขนส่งสินค้าของ พีเอสแอล แบ่งเป็น 2 ลักษณะ

การเช่าเป็นระยะเวลา (Time Charter) การขอเช่าลักษณะนี้
ผู้เช่าจะชำระค่าเช่าให้พีเอสแอลเป็นค่าปฎิบัติการควบคุมเรือตามระยะเวลาที่ตกลง
ผู้เช่าจะเป็นผู้รับผิดชอบค่าใช้จ่ายสำหรับเที่ยวการเดินทางนั้นๆ(voyage costs)ซึ่งรวมถึงค่าน้ำมัน

การเช่าเป็นรายเที่ยว (Voyage Charter)
ผู้เช่าจะชำระค่าระวางให้พีเอสแอลสำหรับการรับขนส่งสินค้าจากท่าเรือต้นทางไปยังอีกท่าเรือปลายทางใดๆ
ตามที่ตกลง ดังนั้นพีเอสแอลเป็นผู้รับผิดชอบค่าใช้จ่ายสำหรับเที่ยวการเดินเรือ (voyage costs)
ซึ่งรวมถึงค่าน้ำมัน

เส้นทางการเดินเรือของกองเรือพีเอสแอลไม่ได้กำหนดตายตัว
แต่ขึ้นอยู่กับความต้องการของผู้เช่าเรือ ที่ผ่านมาพบว่ามีการเช่าทั้ง 2 ลักษณะ Time Charter
และ Voyage Charterในอัตราใกล้เคียงกัน โดยระยะเวลาการเช่าประมาณ 1-3 เดือน
แต่ในระยะหลังนี้สัดส่วนของการเช่าเป็นระยะเวลาเพิ่มขึ้นโดยเฉพาะในปี 2004
เรือเกือบทุกลำถูกปล่อยให้เช่าในลักษณะการเช่าเป็นระยะเวลา
กล่าวคือกองเรือพีเอสแอลถูกทำสัญญาระยะยาวสำหรับการเช่าเป็นระยะเวลา โดยมีการเช่าตั้งแต่
3 เดือน ถึง 5 ปี เป็นจำนวนมากกว่าร้อยละ 80 ของกองเรือพีเอสแอล ณ สิ้นปี 2547

ความสามารถในการให้บริการขนส่งสินค้าหลากหลายประเภท(โดยเฉพาะสินค้าพื้นฐานที่จำเป็น)
ทำให้พีเอสแอลสามารถลดความเสี่ยงจากผลกระทบอันเกิดขึ้นในภูมิภาคใดๆ ประเภทสินค้า
และสภาพเศรษฐกิจ

1.2 อายุของกองเรือ

[]อายุกองเรือพีเอสแอลจัดได้ว่าไม่แก่มากนัก เมื่อเปรียบเทียบกับค่าเฉลี่ยอายุของกองเรือทั่วโลก
ปัจจุบันอายุเฉลี่ยของกองเรือพีเอสแอล อยู่ที่ประมาณ 18 ปี

กราฟต่อไปนี้เป็นการวิเคราะห์อายุของกองเรือขนส่งสินค้าทั่วโลกและกองเรือพีเอสแอล ณ เดือน
มกราคม 2548

ที่มา: จาก Clarkson Research Studies / Aries Shipbroking Ltd (CRS/Aries)

1.3 การดำเนินธุรกิจ

รายได้ของพีเอสแอลมีการกระจายแหล่งที่มาของรายได้เป็นอย่างดีดังนี้

i ประเภทของสินค้าที่ขนส่ง

  ----------------------- --------------------------------------------------------- --------------- ----------------
  ประเภทสินค้า              (จำนวนเที่ยวของการเดินเรือและร้อยละของจำนวนเที่ยวการเดินเรือรวม)                   

                          2545                                                      2546            2547

  สินค้าการเกษตร            69 (30.26%)                                               66 (29.33%)     อ้างถึงหมายเหตุ 1

  เหล็ก                    41 (17.98%)                                               28 (12.45%)     

  ปุ๋ย                      25 (10.96%)                                               32 (14.22%)     

  แร่ธาตุและสินแร่            29 (12.72%)                                               31 (13.78%)     

  ผลิตภัณฑ์จากไม้และซุง        30 (13.16%)                                               23 (10.22%)     

  ถ่านหิน                   19 (8.33%)                                                9 (4.00%)       

  อื่นๆ                     15 (6.59%)                                                36 (16.00%)     

  รวม                     228                                                       225             
  ----------------------- --------------------------------------------------------- --------------- ----------------

ii การเช่ารายเที่ยวและการเช่าเป็นระยะเวลา

  ----------------------- --------------------------------------------------------- ----------- ------------------
  ลักษณะการเช่า             (จำนวนเที่ยวของการเดินเรือและร้อยละของจำนวนเที่ยวการเดินเรือรวม)               

                          2545                                                      2546        2547

  การเช่าเป็นรายเที่ยว        112 (49%)                                                 80 (36%)    อ้างถึงหมายเหตุ 1

  การเช่าเป็นระยะเวลา       116 (51%)                                                 145 (64%)   
  ----------------------- --------------------------------------------------------- ----------- ------------------

หมายเหตุ 1 ในปี 2547
เรือเกือบทั้งหมดของกองเรือพีเอสแอลถูกปล่อยให้เช่าแบบการเช่าเป็นระยะเวลาและด้วยสัญญาระยะยาว
ซึ่งการเช่าเป็นระยะเวลานั้น ประเภทของสินค้าที่ขนส่งจะขึ้นอยู่กับผู้เช่า (ลูกค้า)
และสามารถจะมีได้มากกว่า1 ประเภทในหนึ่งเที่ยวการเดินเรือ อย่างไรก็ดี
สินค้าที่ขนส่งของการเช่าเป็นระยะเวลาและด้วยสัญญาระยะยาวนั้นจะมีลักษณะคล้ายกับข้อมูลของปี
2545 และ 2546ข้างต้น

iii.พื้นที่ในการให้บริการขนส่ง

[]

iv.เครือข่ายการตลาด และที่ตั้งของนายหน้ารายใหญ่

[]

จากกราฟข้างต้น สามารถตั้งข้อสังเกตได้ว่า พีเอสแอลมีเครือข่ายการตลาดชั้นหนึ่งครอบคลุมทั่วโลก
โดยมีการติดต่อกันโดยทางอินเตอร์เน็ตทำให้การติดต่อครอบคลุมเครือข่ายเป็นไปอย่างมีประสิทธิภาพและลดต้นทุนการดำเนินงาน

2. โครงสร้างอุตสาหกรรม

อุตสาหกรรมการเดินเรือทางทะเลสามารถจำแนกอย่างกว้าง ๆ ได้ดังนี้

[]

2.1 ตลาดเรือเอนกประสงค์ขนาดเล็ก (The Small Handy Size Market)

ตลาดเรือขนส่งขนาดเล็กประกอบด้วยเรือเดินทะเลที่มีขนาด 10,000 – 30,000 เดดเวทตัน
แม้ว่าในปัจจุบัน อุตสาหกรรมการเดินเรือจะได้เริ่มรวมเอาเรือขนาด 30,000 – 40,000
เดดเวทตันมาไว้ในประเภทนี้ด้วย
ความต้องการใช้บริการของเรือเดินทะเลในตลาดนี้ค่อนข้างกระจัดกระจาย
อันเนื่องมาจากความสามารถในการขนส่งสินค้าได้หลากหลายชนิด
และท่าเรือจำนวนมากที่สามารถให้บริการแก่เรือเดินทะเลขนาดนี้ได้
อย่างไรก็ตามลักษณะดังกล่าวทำให้ความต้องการใช้บริการของเรือเดินทะเลขนาดเล็กมีความผันผวนน้อยกว่าเมื่อเปรียบเทียบกับความต้องการใช้เรือที่มีขนาดใหญ่กว่า

ในด้านของผู้ให้บริการทั่วโลกที่มีเรือในกลุ่มนี้ก็กระจัดกระจาย เรือในกลุ่มนี้มีประมาณ 3,029 ลำ
(ณ สิ้นปี 2547) โดยผู้ประกอบการรายใหญ่ที่สุด มีเรือเพียง 60 ลำ หรือคิดเป็น 2%
ของส่วนแบ่งในตลาด ส่วนที่เหลือส่วนใหญ่เป็นผู้ประกอบการบริษัทเอกชนมีเรืออยู่เพียงไม่กี่ลำ

จากอดีตที่ผ่านมาอุตสาหกรรมขนส่งทางทะเลเป็นอุตสาหกรรมที่มีวัฏจักร
โดยแต่ละรอบของวัฎจักรจะมีช่วงที่อัตราค่าเช่าขนส่งสินค้าลดต่ำลงประมาณสองปี
หลังจากนั้นจะมีการปรับตัวของอุปทานและอุปสงค์ก่อนที่อัตราค่าเช่าขนส่งสินค้าจะเริ่มปรับตัวสูงขึ้น
ช่วงตกต่ำครั้งล่าสุดเริ่มต้นในกลางปี 2540
อันเนื่องมาจากวิกฤตการณ์เอเชียทำให้ความต้องการใช้บริการขนส่งสินค้าทางทะเลน้อยลง
อย่างไรก็ดี การเจริญเติบโตทางเศรษฐกิจในทุกภูมิภาคของโลกในปี 2543
ทำให้มีความต้องการสินค้าแห้งเทกองมากขึ้น และยังคงดีขึ้นจนกระทั่งถึงครึ่งแรกของปี 2544
นอกจากนี้ราคารับซื้อเศษเหล็กที่เพิ่มสูงขึ้นช่วยให้เกิดการขายเรือเก่าเพิ่มขึ้นทำให้อุปทานในกองเรือกลุ่มนี้ลดลงและส่งผลถึงอัตราค่าระวางที่เพิ่มขึ้น
หลังจากนั้นตั้งแต่สิ้นปี 2544 ตลาดได้ปรับตัวลดลงอีกครั้งอันเนื่องมาจากปัจจัยหลายอย่าง
แลตลาดการขนส่งทางเรือก็ได้มีการปรับตัวดีขึ้นอย่างไม่เคยเกิดขึ้นมาก่อนนับจากไตรมาสที่ 4 ของ
ปี 2545 ซึ่งยังคงมีต่อเนื่องมาจนถึงปี 2546 และ ปี 2547
และถูกคาดการณ์ว่าจะคงระดับเช่นนี้ไปจนถึงปี 2548 และอาจจะถึงปี 2549

2.  ภาพรวมของอุปสงค์และอุปทาน

แม้ว่าองค์ประกอบและอายุของกองเรือบริษัทฯ จะมีผลต่อรายได้และค่าใช้จ่ายก็ตาม
แต่จากตารางดังต่อไปนี้
แสดงให้เห็นถึงปัจจัยภายนอกอันหลากหลายซึ่งครอบงำอุปสงค์และอุปทานที่เป็นส่วนผลักดันในอุตสาหกรรมการขนส่งและเป็นตัวสร้างวงจรของธุรกิจ

[]

2.3 ดัชนีตลาดการขนส่งทางเรือ

กราฟข้างใต้รูปแรกแสดงถึงความเปลี่ยนแปลงของดัชนี Baltic Dry Index (BDI)
ซึ่งเป็นตัวชี้นำอัตราปัจจุบันของค่าขนส่งสินค้าแห้งเทกอง คำณวนโดย Baltic Exchange
ตั้งอยู่ที่กรุงลอนดอน เป็นเวลามากกว่า 20 ปีที่ผ่านมา กราฟรูปที่ 2
แสดงถึงการเปลี่ยนแปลงของดัชนี JE Hyde Shipping Index (JEHSI)
มาเป็นเวลามากกว่า12 ปี กล่าวคือ BDI จะเป็นดัชนีอัตราค่าระวางของเรือขนาดใหญ่กว่า แต่ดัชนี
JEHSI จะเป็นดัชนีอัตราค่าระวางของเรือขนาดกลุ่มเรือของพีเอสแอล
ดังนั้นจึงถือเป็นดัชนีที่เป็นตัวแทนแสดงผลของกองเรือพีเอสแอล
การวิเคราะห์เปรียบเทียบของดัชนีทั้งสองได้อธิบายให้เห็นถึงการผันผวนของอัตราค่าระวางที่น้อยกว่าในเรือขนาดเล็ก
เมื่อเปรียบเทียบกับเรือขนาดใหญ่ในตลาดเรือจร

[]

[]

2.4 กฎหมายพาณิชยนาวีและกฎระเบียบเกี่ยวกับธุรกิจการเดินเรือ

กฎหมายและกฎระเบียบที่สำคัญที่ใช้ควบคุมในธุรกิจการเดินเรือสากลมีดังต่อไปนี้

1.  ธงประจำชาติ

เรือแต่ละลำจะต้องมีการจดทะเบียนภายใต้ธงประจำชาติซึ่งจะถือเป็นการจดทะเบียนภายใต้กฎหมายประเทศนั้นๆโดยการจดทะเบียนเรือจะมีการออกใบทะเบียนเรือซึ่งเป็นเอกสารสำคัญที่เรือแต่ละลำจะต้องมี
เพื่อที่จะเป็นเอกสารให้ตรวจสอบได้เมื่อมีการเดินเรือในน่านน้ำสากลรวมถึงการเข้าเทียบท่าเรือต่างๆทั่วโลก
โดยทั่วไปทะเบียนเรือดังกล่าวนี้จะประกอบไปด้วยรายละเอียดเกี่ยวกับลำเรือ ธงประจำเรือ
เจ้าของเรือ และกัปตันเรือ

2.  กฎหมายพาณิชยนาวีระหว่างประเทศ

กฎหมายพาณิชยนาวีระหว่างประเทศเป็นที่รู้จักกันในนามของกฎหมายระหว่างประเทศแห่งท้องทะเลซึ่งกฎหมายนี้จะครอบคลุมถึงระเบียบข้อปฏิบัติต่างๆ
อันเป็นที่ยอมรับและมีการปฏิบัติตามอย่างเคร่งครัดโดยนานาประเทศ องค์การพาณิชยนาวีสากล
(The International Maritime Organization,
IMO)เป็นองค์การของสหประชาชาติจะเป็นผู้ออกกฎระเบียบเพื่อใช้บังคับในอุตสาหกรรมเดินเรือระหว่างประเทศในเรื่องของความปลอดภัยในชีวิต
ทรัพย์สินและสิ่งแวดล้อม โดยแต่ละประเทศก็จะมีหน่วยงานพาณิชยนาวีสำหรับประเทศที่เรียกกันว่า
Port State Control
จะเป็นหน่วยงานที่จะควบคุมและบังคับให้เรือที่เข้ามาในน่านน้ำของประเทศตนมีการปฏิบัติตามกฎหมายว่าด้วยการขนส่งทางน้ำสากล

3.  การจัดชั้นเรือ

กรมธรรม์ประกันภัยทางทะเลได้มีการกำหนดให้มีการจัดชั้นเรือ
โดยเรือแต่ละลำจะต้องมีการจดทะเบียนหรือมีการจัดชั้นเรือโดยหน่วยงานที่มีประสบการณ์
มีชื่อเสียงเป็นที่ยอมรับซึ่งเรียกกันว่า สมาคมจัดชั้นเรือ (Classification Societies)
โดยหน่วยงานนี้ได้ริเริ่มขึ้นจากอนุสัญญา Load Line ในปี ค.ศ. 1930
และอนุสัญญาระหว่างประเทศ ในปี ค.ศ. 1955 และ ค.ศ. 1959
โดยสมาคมจัดชั้นเรือระหว่างประเทศ (The International of Classification
Societies, IACS) ได้ก่อตั้งขึ้นเมื่อ ค.ศ. 1968 ซึ่งมีสมาคมจัดชั้นเรือต่างๆเข้าร่วมเป็นสมาชิก
โดยสมาคมจัดชั้นเรือจะตรวจสอบในเรื่องมาตรฐานในการก่อสร้างเรือและการบำรุงรักษาลำเรือ

4.  กฎหมายการขนส่งสินค้าทางทะเล

กฎหมายการขนส่งสินค้าทางทะเล (The Carriage of Goods by Sea Act, COGSA)
ได้กำเนิดขึ้นภายหลังจากที่มีการประชุมที่เกี่ยวกับการขนส่งทางเรือหลายครั้งซึ่งจัดขึ้นในกรุงบรัสเซลส์ระหว่างกลุ่มประเทศยุโรปที่สนใจการขนส่งทางเรือ
และต่อมากฎหมายในลักษณะเดียวกันนี้ก็ได้มีขึ้นในประเทศสหรัฐอเมริกาเช่นกัน
โดยกฎหมายนี้ได้ครอบคลุมไปถึงการขนส่งสินค้าทางทะเลระหว่างประเทศ

หมายเหตุ รายละเอียดปรากฏตามตารางในหัวข้อ 2.5(2)
เรื่องเงินลงทุนของบริษัทย่อยและบริษัทร่วม

(3) โครงสร้างรายได้จากการดำเนินงานของบริษัทฯ และบริษัทย่อยในรอบ 3 ปีที่ผ่านมา

  (หน่วย: พันบาท)

  ----------------------------------- ----------- -------- ----------- -------- ----------- --------
  งบกำไรขาดทุนรวม                      ปี พ.ศ. 2547 ร้อยละ    ปี พ.ศ. 2546 ร้อยละ    ปี พ.ศ. 2545 ร้อยละ

  รายได้จากการเดินเรือ                   8,540,256   97.85    3,796,875   95.15    3,290,904   96.72

  รายได้จากค่าบริการ                     18,934      0.22     6,260       0.16     7,580       0.22

  ดอกเบี้ยรับ                            13,599      0.16     1,261       0.03     3,255       0.10

  กำไรจากการขายสินทรัพย์ถาวร             33,526      0.38     177         0.00     23,662      0.70

  กำไรจากอัตราแลกเปลี่ยน                 56,139      0.64     184,190     4.62     73,121      2.15

  รายได้อื่น                             58,318      0.67     1,937       0.04     3,866       0.11

  ส่วนแบ่งกำไรจากเงินลงทุนตามวิธีส่วนได้เสีย   7,345       0.08     -           -        -           -

  รวม                                 8,728,117   100.00   3,990,525   100.00   3,402,388   100.00
  ----------------------------------- ----------- -------- ----------- -------- ----------- --------